ร้อนนั้นเรารักกัน

ร้อนนั้นเรารักกัน (; ) เป็นละครชุดเกาหลีแนวรักตลก และเป็นละครชุดผลงานต้นฉบับเรื่องแรกของ Studio N กำกับการแสดงโดย คิม ยุน-จิน เขียนบทโดย อี นา-อึน นำแสดงโดย ชเว อู-ชิก, คิม ดา-มี, คิม ซ็อง-ช็อล และโน จ็อง-อึย ร้อนนั้นเรารักกัน เป็นเรื่องราวเกี่ยวกับการก้าวผ่านวัยของอดีตคู่รักที่ต้องกลับมาพบกันอีกครั้ง หลังจากสารคดีที่พวกเขาถ่ายทำด้วยกันสมัยเรียนมัธยมปลายกลายเป็นกระแสไวรัล ออกอากาศทาง SBS TV ทุกวันจันทร์และวันอังคาร เวลา 22:00 น. (ตามเวลาท้องถิ่น) ตั้งแต่วันที่ 6 ธันวาคม ค.ศ. 2021 จนถึง 25 มกราคม ค.ศ. 2022 นอกจากนี้ยังเผยแพร่ทางเน็ตฟลิกซ์

เรื่องย่อ 
ชเว อุง (ชเว อู-ชิก) นักเรียนอันดับสุดท้ายของโรงเรียน ต้องมาถ่ายทำสารคดีร่วมกับ กุก ย็อน-ซู (คิม ดา-มี) นักเรียนอันดับที่ 1 ของโรงเรียน ทั้งสองได้พัฒนาความสัมพันธ์จนกลายเป็นคู่รัก แต่สุดท้ายก็ต้องเลิกกันไปอย่างเลวร้าย สิบปีหลังจากสารคดีเรื่องที่เขาและเธอถ่ายทำด้วยกันถูกเผยแพร่ จู่ ๆ สารคดีเรื่องดังกล่าวก็กลายเป็นกระแสไวรัล จนนำพาให้เขาและเธอได้กลับมาพบกันอีกครั้ง

นักแสดง

นักแสดงหลัก 

 ชเว อู-ชิก รับบทเป็น ชเว อุง (อายุ 29 ปี)
 ซง ฮา-ฮย็อน รับบทเป็น ชเว อุง (ตอนเด็ก)

 ศิลปินนักวาดภาพประกอบที่ใช้นามแฝงว่า "โก-โอ"
 สมัยเรียนมัธยมปลาย ชเว อุง ได้อันดับเกรด ลำดับที่ 267 จากจำนวนนักเรียนทั้งหมด 267 คนในโรงเรียน แต่กลับเป็นหนอนหนังสือดีเด่น หรือผู้ที่ยืมหนังสือมากที่สุดในโรงเรียน

 คิม ดา-มี รับบทเป็น กุก ย็อน-ซู (อายุ 29 ปี)

 หัวหน้าฝ่ายประชาสัมพันธ์ของบริษัทรัน
 สมัยเรียนมัธยมปลาย กุก ย็อน-ซู ได้อันดับเกรด ลำดับที่ 1 และเป็นนักเรียนดีเด่นของโรงเรียน

 คิม ซ็อง-ช็อล รับบทเป็น คิม จี-อุง (อายุ 29 ปี)
 คิม จี-ฮุน รับบทเป็น คิม จี-อุง (ตอนเด็ก)

 เพื่อนสนิทของ ชเว อุง และเป็นโปรดิวเซอร์ผู้รับหน้าที่ควบคุมการผลิตสารคดี
 คิม จี-อุง แอบชอบ กุก ย็อน-ซู ตั้งแต่สมัยเรียนมัธยมปลาย

 โน จ็อง-อึย รับบทเป็น เอ็นเจ (NJ; อายุ 25 ปี)

 ไอดอลชื่อดัง ที่เริ่มสนิท และเริ่มแอบชอบ ชเว อุง

นักแสดงสมทบ

ตัวละครที่เกี่ยวข้องกับ ชเว อุง 

 อัน ดง-กู รับบทเป็น คู อึน-โฮ (อายุ 27 ปี)

 ผู้จัดการส่วนตัว และเพื่อนของ ชเว อุง

 พัก ว็อน-ซัง รับบทเป็น ชเว โฮ (อายุ 56 ปี)

 พ่อของ ชเว อุง

 ซอ จัง-ย็อน รับบทเป็น อี ย็อน-อก (อายุ 53 ปี)

 แม่ของ ชเว อุง

 ช็อง คัง-ฮี รับบทเป็น ชาง-ชิก

 เจ้าของร้านฮาร์ดแวร์ และเพื่อนบ้านของพ่อของ ชเว อุง

ตัวละครที่เกี่ยวข้องกับ กุก ย็อน-ซู 

 พัก จิน-จู รับบทเป็น อี ซล-อี (อายุ 30 ปี)

 เพื่อนสนิทของ กุก ย็อน-ซู
 อี ซล-อี เคยเป็นนักเขียนบท แต่ปัจจุบันเปิดบาร์เป็นของตัวเอง

 ชา มี-กย็อง รับบทเป็น คัง จา-กย็อง (อายุ 75 ปี)

 ย่าของ กุก ย็อน-ซู

ตัวละครที่เกี่ยวข้องกับ คิม จี-อุง  

 โช บก-แร รับบทเป็น พัก ดง-อิล (อายุ 39 ปี)

 หัวหน้าฝ่ายผลิตสารคดีของสถานีโทรทัศน์ รุ่นพี่ของ คิม จี-อุง และโปรดิวเซอร์ของสารคดีที่ ชเว อุง และ กุก ย็อน-ซู ถ่ายทำด้วยกันสมัยมัธยมปลาย

 ช็อน ฮเย-ว็อน รับบทเป็น จ็อง แช-รัน (อายุ 27 ปี)

 รุ่นน้อง และเพื่อนร่วมงานที่ คิม จี-อุง สนิทที่สุด

 อี ซึง-อู รับบทเป็น อิม แท-ฮุน (อายุ 27 ปี)

 เด็กฝึกงานคนใหม่ ที่เพิ่งเข้ามาร่วมงานกับทางสถานีโทรทัศน์

 อี ซ็อน-ฮี รับบทเป็น อี มิน-กย็อง

 นักเขียนบทสารคดี ผู้เข้าร่วมทีมของ คิม จี-อุง

ตัวละครที่เกี่ยวข้องกับ เอ็นเจ 

 พัก โด-อุก รับบทเป็น พัก ชี-ซ็อง (อายุ 33 ปี)

 ผู้จัดการส่วนตัวของ เอ็นเจ

 อัน ซู-บิน รับบทเป็น อัน มี-ย็อน (อายุ 31 ปี)

 สไตลิสต์ของ เอ็นเจ

ตัวละครใน บริษัทรัน 

 ฮอ จุน-ซก รับบทเป็น พัง อี-ฮุน (อายุ 40 ปี)

 ประธานบริษัทรัน

 พัก ย็อน-อู รับบทเป็น คิม มย็อง-โฮ (อายุ 28 ปี)

 สมาชิกในฝ่ายประชาสัมพันธ์ของบริษัทรัน

 ยุน ซัง-จ็อง รับบทเป็น ชี เย-อิน (อายุ 27 ปี)

 สมาชิกในฝ่ายประชาสัมพันธ์ของบริษัทรัน

 ชา ซึง-ย็อบ รับบทเป็น คัง จี-อุน (อายุ 26 ปี)

 เด็กฃึกงานในฝ่ายประชาสัมพันธ์ของบริษัทรัน

นักแสดงรับเชิญ 

 อี จุน-ฮย็อก รับบทเป็น จาง โด-ยุล

 ลูกค้าของ กุก ย็อน-ซู

 ควัก ดง-ย็อน รับบทเป็น ศิลปิน นู-อา
 คัง กี-ดุง รับบทเป็น คิม จิน-ซบ แฟนเก่าของ อี ซล-อี
 พัก มี-ฮย็อน รับบทเป็น แม่ของ คิม จี-อุง

การผลิต 
ร้อนนั้นเรารักกัน เป็นการกลับมาร่วมงานกันอีกครั้งของ ชเว อู-ชิก และ คิม ดา-มี หลังจากที่เคยร่วมงานกันในภาพยนตร์เรื่อง The Witch: Part 1. The Subversion  และเป็นละครชุดผลงานต้นฉบับเรื่องแรกของ Studio N

การคัดเลือกนักแสดง 
ชเว อู-ชิก และ คิม ดา-มี ยืนยันว่าจะร่วมแสดงในเดือนมีนาคม ค.ศ. 2021 ส่วนนักแสดงที่เหลือยืนยันในวันที่ 8 กรกฎาคม ค.ศ. 2021

การถ่ายทำ 
การถ่ายทำเริ่มขึ้นในช่วงต้นเดือนกรกฎาคม ค.ศ. 2021

การออกอากาศ 
ร้อนนั้นเรารักกัน ออกอากาศทาง SBS TV ทุกวันจันทร์และวันอังคาร เวลา 22:00 น. (ตามเวลาท้องถิ่น) ตั้งแต่วันที่ 6 ธันวาคม ค.ศ. 2021 จนถึง 25 มกราคม ค.ศ. 2022 นอกจากนี้ยังเผยแพร่ทางเน็ตฟลิกซ์

อ้างอิง

แหล่งข้อมูลอื่น 

  
 
 ร้อนนั้นเรารักกัน ที่Naver 
 ร้อนนั้นเรารักกัน ที่Daum 
 
 

ละครโทรทัศน์ช่องเอสบีเอส
รายการโทรทัศน์ภาษาเกาหลี
รายการโทรทัศน์ที่เริ่มออกอากาศตั้งแต่ พ.ศ. 2564